  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 9-тӥ куарусёнэ Дэри ёросысь Хохряки гуртын 220 интылы нылпи сад усьтӥзы. Юртэз «Демография» йӧскалык ӵектосъя пуктӥзы. Со сярысь Удмуртиысь тӧролэн но кивалтэтлэн пресс-службазы ивортӥз. « Выль юртэз усьтыса, Хохрякиын улӥсь 1,5 аресысен вань пиналъёс нылпи садэ ветлыны быгатозы. Со сяна, татчы Ягулысь но нылписоты кутозы » Светлана Болотникова, Удмуртиысь дышетонъя но тодосъя министр Нылпи садын туала куронъёслы тупась пӧран интызы, спорзал но актовой зал вань. Пиналъёсын ужаны логопедической тӥрлык, спорт тӥрлык, азинтӥсь шудонъёс басьтэмын. Тазалыксыя сюбегатэм быгатонлыкъёсын нылпиос понна лифт пуктӥзы. Садиклэн азбараз «Покчи метеорлогъёс» метеоплощадка лэсьтэмын. Отын пиналъёс куазьлэсь воштӥськемзэ чаклалозы, прогнозъёс лэсьтозы, икуазез жаляны дышетскозы. Туннэ нуналлы «Хохряковское» кылдытэтын куинь нылпи садзы вань ни.Азьвылгес 160 но 80 интылы ужъюртъёс пуктӥзы вал. « Хохряки пуктӥське – татын 6 сюрслэсь трос адями улэ ни. Инфраструктураез азинтыны кулэ, со бордын котыр ласянь ужаськом. 2020-тӥ арын ньыль коркаосты уже кутӥзы, соосты пӧям дольщикъёс возьмазы. 80 интылы ясли пуктӥм. Трактовой но Тепличной ульчаосты тупатъям – уй-нунал   ӵоже отӥ 2 сюрс пала машина ортче. Амбулатория усьтӥм, отын приёмной, процедураос но прививкаос лэсьтон кабинетъёс, лаборатория, пичияк стационар вань » Александр Бречалов, Удмуртилэн тӧроез Тодэ вайытом, азьвылгес Дэри ёросысь Люкшудья черкогуртын 80 интылы чаклам выль ясли-садэз усьтӥзы. Тегъёс: нылписад Дэри Удмуртия йӧскалыкӵектосъёс  